CELEX: 32014D0074
Language: el
Date: 2014-02-10 00:00:00
Title: Απόφαση 2014/74/ΚΕΠΠΑ του Συμβουλίου, της 10ης Φεβρουαρίου 2014 , για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

11.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 40/63
            
         ΑΠΌΦΑΣΗ 2014/74/ΚΕΠΠΑ ΤΟΥ ΣΥΜΒΟΥΛΊΟΥ
   της 10ης Φεβρουαρίου 2014
   για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (1),
   Εκτιμώντας τα ακόλουθα:
   
               (1)
            
            
               Στις 31 Μαΐου 2013, το Συμβούλιο εξέδωσε την απόφαση 2013/255/ΚΕΠΠΑ.
            
         
               (2)
            
            
               Είναι απαραίτητο να εισαχθεί στην απόφαση 2013/255/ΚΕΠΠΑ εξαίρεση από τη δέσμευση περιουσιακών στοιχείων προκειμένου να καταστεί δυνατή η αποδέσμευση ορισμένων οικονομικών πόρων της κεντρικής τράπεζας της Συρίας και κρατικών συριακών οντοτήτων ώστε να πραγματοποιηθούν πληρωμές εξ ονόματος της Συριακής Αραβικής Δημοκρατίας στον Οργανισμό για την Απαγόρευση των Χημικών Όπλων (ΟΑΧΟ) για δραστηριότητες που συνδέονται με την αποστολή επαλήθευσης του ΟΑΧΟ και με την καταστροφή των συριακών χημικών όπλων, και ιδίως στο ειδικό ταμείο του ΟΑΧΟ για τη Συρία για τις δραστηριότητες που συνδέονται με την πλήρη καταστροφή των συριακών χημικών όπλων εκτός του εδάφους της Συριακής Αραβικής Δημοκρατίας.
            
         
               (3)
            
            
               Για την εφαρμογή ορισμένων μέτρων, απαιτείται περαιτέρω δράση από την Ένωση.
            
         
               (4)
            
            
               Η απόφαση 2013/255/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 28 παράγραφος 3 της απόφασης 2013/255/ΚΕΠΠΑ προστίθεται το ακόλουθο σημείο:
   
               «η)
            
            
               προορίζονται για την κεντρική τράπεζα της Συρίας ή για κρατικές συριακές οντότητες, όπως αυτές απαριθμούνται στα παραρτήματα I και ΙΙ προκειμένου να πραγματοποιηθούν πληρωμές εξ ονόματος της Συριακής Αραβικής Δημοκρατίας στον ΟΑΧΟ για δραστηριότητες που συνδέονται με την αποστολή επαλήθευσης του ΟΑΧΟ και με την καταστροφή των συριακών χημικών όπλων, και ιδίως στο ειδικό ταμείο του ΟΑΧΟ για τη Συρία για τις δραστηριότητες που συνδέονται με την πλήρη καταστροφή των συριακών χημικών όπλων εκτός του εδάφους της Συριακής Αραβικής Δημοκρατίας.».
            
         Άρθρο 2
   Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Φεβρουαρίου 2014.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 147 της 1.6.2013, σ. 14.